
ΕΦΗΜΕΡΙΣ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

7 ΝΟΕΜΒΡΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

911 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή διευκολύνσεων για την περαίωση εκκρεμών φορολογικών 
υποθέσεων φόρου ακίνητης περιουσίας, φόρου μεταβίβασης ακι¬ 
νήτων με αντάλλαγμα ή αιτία θανάτου, δωρεάς - γονικής παρο¬ 
χής ή προίκας, που βρίσκονται εντός σχεδίου στο δήμο Ναυπά- 

κτου. 1 

Έναρξη ισχύος των διατάξεων των άρθρων 41 ν. 1249/1982 και 
14 ν. 1473/1984 και καθορισμός των τιμών εκκίνησης και των 
συντελεστών αυξομείωσής τους για τον προσδιορισμό της φορο¬ 
λογητέας αξίας των ακινήτων που μεταβιβάζονται με αντάλ¬ 
λαγμα ή αιτία θανάτου, δωρεάς, γονικής παροχής ή προίκας και 


βρίσκονται στο δήμο Ναυπάκτου.. 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1099476/962/Γ0013 (1) 


Παροχή διευκολύνσεων για την περαίωση εκκρεμών φορολογικών υπο¬ 
θέσεων φόρου ακίνητης περιουσίας, φόρου μεταβίβασης ακινήτων με 
αντάλλαγμα ή αιτία θανάτου, δωρεάς - γονικής παροχής ή προίκας, 
που βρίσκονται εντός σχεδίου στο δήμο Ναυπάκτου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: · 

1. Την εφαρμογή του συστήματος του αντικειμενικού προσδιορισμού 
της φορολογητέας αξίας των μεταβιβαζομένων ακινήτων, που βρίσκο¬ 
νται εντός σχεδίου στο δήμο Ναυπάκτου, που παρέχει τη δυνατότητα 
εκκαθάρισης και των εκκρεμών υποθέσεων, με σκοπό την άρση κάθε 
αντιδικίας με τους φορολογούμενους και την παγίωση της εμπιστοσύνης 
των πολιτών προς το Κράτος. 

2. Την ανάγκη σύντομης περαίωαης των φορολογικών υποθέσεων 
μεταβίβασης ακινήτων με αντάλλαγμα Α αιτία θανάτου, δωρέας - γονι¬ 
κής παροχής (ή προίκας) του πιο πάνω δήμου, που εκκρεμούν στις φο¬ 
ρολογικές αρχές και τα Διοικητικά Πρωτοδικεία, με το αντικειμενικό 
σύστημα. 

3. Την ανάγκη παροχής διευκολύνσεων στους φορολογούμενους για 
την εκπλήρωση των φορολογικών υποχρεώσεών τους από τη μεταβί¬ 
βαση ακινήτων των περιοχών αυτών, αποφασίζουμε: 

1. Για υποθέσεις φόρου ακίνητης περιουσίας (Φ.Α.Π.), μεταβίβασης 
οικινήτων με επαχθή αιτία (Φ.Μ.Α.) ή αιτία θανάτου, δωρεάς - γονικής 
παροχής (ή προίκας), που βρίσκονται εντός σχεδίου στο δήμο Ναυπά¬ 
κτου, οι οποίες εκκρεμούν ενώπιον των φορολογικών αρχών κατά την. 
11.11.1991, οι υπόχρεοι μπορούν να αποδεχθούν, ως φορολογητέα 
αξία, εκείνη που προκύπτει αντικειμενικά με εφαρμογή της απόφασης 
του Υπουργού Οικονομικών, εφόσον η φορολογική ενοχή γεννήθηκε 
από 1.1.1991 μέχρι και 10.11.1991, και μειωμένη κατά ποσοστό: 
α) 5%, εφόσον η φορολογική ενοχή γεννήθηκε το έτος 1990. 


β) 10%, εφόσον η φορολογική ενοχή γεννήθηκε το έτος 1989. 

γ) 15%, εφόσον η φορολογική ενοχή γεννήθηκε το έτος 1988 και 

δ) 20%, εφόσον η φορολογική ενοχή γεννήθηκε μέχρι και 
31.12.1987. 

2. Οι διατάξεις της παραγράφου 1 εφαρμόζονται ανάλογα και σε 
υποθέσεις φόρου ακίνητης περιουσίας (Φ.Α.Π.). 

Στις υποθέσεις αυτές οι υπόχρεοι μπορούν να αποδεχθούν, ως φορο¬ 
λογητέα αξία, εκείνη που προκύπτει με την εφαρμογή του συστήματος 
αντικειμενικού προσδιορισμού κατά την ημερομηνία έναρξης ισχύος της 
απόφασης αυτής, μειωμένη κατά ποσοστό 9% εφόσον η φορολογική 
ενοχή γεννήθηκε κατά το έτος έναρξης ισχύος. Το ποσοστό μείωσης 9% 
προσαυξάνεται κατά 9% για κάθε έτος και μέχρι 45% κατ’ ανώτατο 
όριο, εφόσον η φορολογική ενοχή γεννήθηκε σε προγενέστερο της έναρ¬ 
ξης ισχύος της απόφασης έτος. 

3. Για την αποδοχή της φορολογητέας αξίας υποβάλλεται από τον 
υπόχρεο, στον αρμόδιο Προϊστάμενο Δ.Ο.Υ., εντός ανατρεπτικής προ¬ 
θεσμίας που αρχίζει από την 1.11.1991 και λήγει στις 31 Δεκεμβρίου 
1991, την οικεία φορολογική δήλωση, στην οποία επισυνάπτονται και 
τα αντίστοιχα φύλλα υπολογισμού της αξίας των ακινήτων, που προ- 
βλέπονται από το αντικειμενικό σύστημα. 

4. Με την υποβολή της φορολογικής δήλωσης, κατά την προηγού¬ 
μενη παράγραφο, επέρχεται εξώδικη λύση της διαφοράς υπό τον όρο ότι 
όλα τα προβλεπόμενα στο φύλλο υπολογισμού της αξίας του ακινήτου 
στοιχεία είναι ειλικρινή. 

Σε περίπτωση που, από τον έλεγχο του προϊσταμένου της αρμόδιας 
ΔΟΥ, διαπιστωθεί ανακρίβεια των στοιχείων τούτων, εφαρμόζονται οι 
διατάξεις της δεύτερης περιόδου του τέταρτου εδαφίου και οι διατάξεις 
του πέμπτου εδαφίου της παραγράφου 6 του άρθρου 41 νόμου 2149/ 
1982. (ΦΕΚ Α' 43), όπως τούτο προστέθηκε με την παράγραφο 3 του 
άρθρου 14 νόμου 1473/1984 (ΦΕΚ Α' 127). 

5. Άν η αξία καθενός ακινήτου, που δηλώθηκε με την αρχική δή¬ 
λωση, είναι μεγαλύτερη από αυτή, που προκύπτει με τη δήλωση της 
παραγράφου 1 του άρθρου 1 της απόφασης αυτής, η φορολογική υπό¬ 
θεση, με την επιφύλαξη των διατάξεων του δεύτερου εδαφίου της προη¬ 
γούμενης παραγράφου, περαιώνεται ως ειλικρινής με βάση την αξία της 
αρχικής δήλωσης. 

6. Οι διατάξεις των προηγουμένων παραγράφων, εφαρμόζονται ανα- 
λόγως και στις υποθέσεις, για τις οποίες, μέχρι και την ΙΟην Νοεμβρίου 
1991 έχει ασκηθεί εμπρόθεσμη προσφυγή και εκκρεμούν σε πρώτο 
βαθμό ενώπιον των Διοικητικών Πρωτοδικείων, εφόσον δεν έχουν συ¬ 
ζητηθεί στην ουσία τους κατά το χρόνο της υποβολής της δήλωσης απο¬ 
δοχής της κατά την παράγραφο 1 φορολογητέας αξίας, έστω κι’ αν γι’ 
αυτές έχει εκδοθεί προδικαστική απόφαση. Για τις υποθέσεις αυτές οι 
υπόχρεοι, κατά την υποβολή της φορολογικής δήλωσης στον προϊστά¬ 
μενο της αρμόδιας ΔΟΥ, πρέπει να προσκομίσουν βεβαίωση του Γραμ- 
ματέα του Διοικητικού Πρωτοδικείου, στο οποίο εκκρεμεί 'η υπόθεση, 
ότι αυτή εκκρεμεί σε πρώτο βαθμό και δεν έχει συζητηθεί στην ουσία 
της. Η βεβαίωση αυτή μπορεί να αναγραφεί και πάνω στη φογολογική 
δήλωση που θα υποβληθεί. 

Ο προϊστάμενος ΔΟΥ, μόλις του υποβληθεί η φορολογική δήλωση. 










7850 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γνωστοποιεί τούτο, χωρίς κοψιά καθυστέρηση, στο Διοικητικό Πρωτο¬ 
δικείο, οπότε, ως προς το «χκίνητο για το οποίο έγινε η δήλωση, η δίκη 
καταργείται και ο φάκελλος επαναφέρεται στην αρμόδια φορολογική 
αρχή. Σε περίπτωση που η προσφυγή αφορά και άλλα περιουσιακά στοι¬ 
χεία, εκτός από τα ακίνητα για τα οποία υποβλήθηκε η φορολογική δή¬ 
λωση, ο φάκελλος παραμένει στο δικαστήριο και η δίκη συνεχίζεται ως 
προς αυτά. 

7. Οι υπόχρεοι, που θα υποβάλλουν την κατά την παράγραφο 1 του 
παρόντος άρθρου φορολογική δήλωση, απαλλάσσονται από την κατα¬ 
βολή οποιοσδήποτε πρόσθετου φόρου, περιλαμβανομένου και του εκ¬ 
πρόθεσμου προστίμου ή άλλης οποιοσδήποτε κύρωσης. Ο φόρος ακίνη¬ 
της περιουσία (Φ.Α.Π.) και ο φόρος μεταβίβασης ακινήτων (Φ.Μ.Α.), 
που προκύπτει με τη δήλωση αυτή, καταβάλλεται σε οκτώ (8) ισόποσες 
άτοκες μηνιαίες δόσεις, από τις οποίες η πρώτη καταβάλλεται με την 
υποβολή της δήλωσης. Προκειμένου περί φόρων κληρονομιών, δωρεών 
- γονικών παροχών ή προικών, η καταβολή γίνεται σε δόσεις κατά τις 
διατάξεις της παρ. 1 του άρθρου 82 του Ν.Δ. 118/1973 (ΦΕΚ Α’ 
202), όπως ισχύουν, από τις οποίες, η πρώτη με την υποβολή της δή¬ 
λωσης, με εφαρμογή κατά τα λοιπά των σχετικών διατάξεων που ισχύ¬ 
ουν. 

Άρθρο 2 

Άν ο φόρος που θα προκύψει με τη δήλωση της παραγράφου 3 του 
άρθρου 1 της απόφασης αυτής, καταβληθεί εξ ολοκλήρου μέχρι τη λήξη 
της προθεσμίας της επόμενης, μετά την υποβολή της δήλωσης αποδο¬ 
χής, μηνιαίας η εξαμηνιαίας δόσης, εκπίπτεται ποσοστό 15%. 

Άρθρο 3 

Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί με νόμο. 

Αθήνα, 5 Νοεμβρίου 1991 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

-♦- 

Αριθ. 1098376/953/Γ0013 (2) 

Έναρξη ισχύος των διατάξεων των άρθρων 41 ν. 1249/1982 και 14 
ν. 1473/1984 και καθορισμός των τιμών εκκίνησης και των συντε¬ 
λεστών αυξομείωσής τους για τον προσδιορισμό της φορολογητέας 
αξίας των ακινήτων που μεταβιβάζονται με αντάλλαγμα ή αιτία θα¬ 
νάτου, δωρεάς, γονικής παροχής ή προίκας και βρίσκονται στο δήμο 
Ναυπάκτου. 

Ο ΥΠΟΥΡΓΟΣ 
ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 41 του ν. 1249/1982 (ΦΕΚ Α’ 43) και 
του άρθρου 14 του ν. 1473/1984 (ΦΕΚ Α' 127). 


2. Τις διατάξεις της παραγρ. 8 του άρθρου 24 του ν. 1828/1989 
(ΦΕΚ Α’ 2). 

3. Τις ιδιαιτερότητες κάθε περιοχής ή τμήματος αυτής, όπως συνθή¬ 
κες περιβάλλοντος και θέας, εξυπηρέτηση (υποδομή, συγκοινωνία 
κ.λπ.) εμπορικότητα δρόμων και στοών, πολεοδομικές ρυθμίσεις (συ¬ 
ντελεστής δόμησης και κάλυψης οικοπέδου, οικοδομικό σύστημα, δια¬ 
τηρητέα κτίρια κ.λπ.). 

4. Τις ιδιαιτερότητες των ακινήτων, όπως χρήση (οικόπεδο, διαμέρι¬ 
σμα, κατάστημα, αποθήκη, ειδικό κτίριο κ.λπ.), θέα (όψη, γωνιακό, σε 
πλατεία, όροφος κ.λπ.), μέγεθος, παλαιότητα κτιρίου, συνιδιοκτησία, ει¬ 
δικές συνθήκες (σεισμός, πλημμύρα, πυρκαγιά, χωματερή, ρυμστόμηση 
κ.λπ.), δέσμευση (διατηρητέο κτίριο, αρχαιολογική παρέμβαση κ.λπ.). 

5. Την κοινή απόφαση των Υπουργών Προεδρίας Κυβερνήσεως και 
Οικονομικών αριθμ. 1091494/2077/0006/4.8.89, όπως ισχύει, με 
την οποία συγκροτήθηκε η προβλεπόμενη από το άρθρο 41 του ν. 
1249/1982 επιτροπή για το δήμο Ναυπάκτου. 

6. Την εισήγησή της ανωτέρω Επιτροπής. 

7. Τις διατάξεις της υπ’ αριθμ. Κ. 3958/108/10.6.88 - ΠΟΑ. 
173 (ΦΕΚ 397/τ. Β’/14.6.1988) απόφασης του Υπουργού των Οι¬ 
κονομικών, αποφασίζουμε: 

Άρθρο 1 

1. Η ισχύς των διατάξεων του άρθρου 41 του ν. 1249/1982 (ΦΕΚ 
43Α'), όπως τροποποιήθηκε και συμπληρώθηκε με τις διατάξεις του 
άρθρου 14 του ν. 1473/1984 (ΦΕΚ 127 Α') και της παραγράφου 8 
του άρθρου 24 του ν. 1828/1989 (ΦΕΚ 2/Α'), για τον προσδιορισμό 
της φορολογητέας αξίας των ακινήτων στο ΦΑΠ, καθώς και όσων με¬ 
ταβιβάζονται με αντάλλαγμα ή αιτία θανάτου, δωρεάς γονικής παρο¬ 
χής (ή προίκας) αρχίζει από την 11 Νοεμβρίου 1991, για τα εντός σχε¬ 
δίου ακίνητα που βρίσκονται στο δήμο Ναυπάκτου. 

Άρθρο 2 

1. Για τον προσδιορισμό της φορολογητέας αξίας των μεταβιβαζόμε¬ 
νων με επαχθή αιτία ή αιτία θανάτου, δωρεάς, γονικής παροχής (ή 
προίκας) «ακινήτων, τα οποία βρίσκονται στην περιοχή του δήμου του 
άρθρου 1 της απόφασης αυτής, εφαρμόζονται οι διατάξεις της υπ’ 
αριθμ. Κ. 3958/108/10.6.1988 - ΠΟΑ. 173 απόφασης (ΦΕΚ 397/ 
Β'), που εφαρμόζονται και για τον προσδιορισμό της αξίας στο ΦΑΠ. 

2. Ως πολεοδομικά, εμπορικά και λοιπά στοιχεία,ισχύουν αυτά που 
αναφέτονται στους πίνακες τιμών, που παρεμβάλλονται και αποτελεούν 
μέρος της απόφασης αυτής. 


Άρθρο 3 

Παρεμβάλλονται πίνακες τιμών. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΠΙΝΑΚΕΣ ΤΙΜΩΝ 

ΔΗΜΟΥ 

ΝΑΥΠΑΚΤΟΥ 


Γ ία το Δήμο Ναυπύκτου έχουμε πρώτη εφαρμογή του Αντικειμενικού Συστήματος. 

ΨΑΡΡΟΥ (από Ν. Μπότοαρη μέχρι Παραλία) I 120.000 1,4 2,4 0,30 

Άρθρο 4 

Η απόφαση αυτή να δημοσιευθεί στην Εφημερίδα της Κυβερνή- 

οεως. 

Αθήνα, 4 Νοεμβρίου 1991 

ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΫΧΟΣ ΔΕΥΤΕΡΟ^ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙ 


) 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ 6Β 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

10.000 

β) 

» » 

» 

Β’ 

» 

19.000 

ύ 

» » 

» 

Γ’ 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















